open-index/open-wikipedia-markdown huggingface dataset:
प्रेम लता शर्मा

**प्रेम लता शर्मा** (10 मई 1927 -- १९९८) भारतीय संगीत शास्त्र की प्रमुख विदुषी थीं। उन्होंने संगीत शास्त्र के कई मूल ग्रन्थों का अनुवाद किया। इन ग्रन्थों में संगीत रत्नाकर, बृहद्देशी, रसविलास तथा संगीतराज हैं। 

प्रेम लता शर्मा का जन्म पंजाब के नकोदर में हुआ था। वे बनारस हिन्दू विश्वविद्यालय के संगीत विभाग के अध्यक्ष ओंकारनाथ ठाकुर की शिष्या थीं। बनारस में रहते हुए उन्होने हिन्दी और संस्कृत में परास्नातक तथा संस्कृत में पीएचडी की उपाधि प्राप्त की। उसके पश्चात वे भारतीय संगीत के सैद्धान्तिक पक्षों के अध्ययन में लग गयीं और उन्होने विशेष रूप से संगीत के सिद्धान्तों को संस्कृत ग्रन्थों में खोजने के ऊपर अपने को केन्द्रित रखा। श्रीमती शर्मा ने बनारस हिन्दू विश्वविद्यालय में लगभग ३० वर्ष तक अपनी सेवाएँ दीं। वे एक अच्छी अध्यापिका और विदुषी थीं। वहाँ से वे परफॉर्मिंग आर्ट्स विभाग के डीन पद से सेवानिवृत हुईं। सन १९८३ से १९८८ तक उन्होने उत्तर प्रदेश संगीत नाटक अकादमी के अध्यक्ष का पद संभाला। १९८५-१९८८ में वह इन्दिरा कला संगीत विश्वविद्यालय, खैरागढ की उप-कुलपति रहीं।

प्रेमलता शर्मा की प्रकाशित कृतियों की संख्या बहुत बड़ी है, जिनमें से नाट्यशास्त्र के आथ अध्यायों का अनुवाद तथा संगीत एवं नृत्य से सम्बन्धित बृहद शब्दावली का संकलन सम्मिलित है। द्रुपद को पुनर्जीवन देने में उनका बड़ा योगदान है।  उन्होने अनेकों शोधकर्ताओं का मार्गदर्शन किया है। उन्हें उत्तर प्रदेश संगीत नाटक अकादमी का फेलोशिप प्रदान की गयी है। 

## कृतियाँ
* क्रिटिकल ऐडीशन आफ रसविलास
* संगीतराज आफ कुम्भकरण
* बृहद्देशी आफ मतंग
* चित्रकाव्यकौतुकम्
* सहस्ररसा
* एकलिंगमहात्म्य
* भक्तिरसअमृतसिन्धु
* महामरम

श्रेणी:भारतीय संगीतज्ञ
टिबिल

**टिबिल** (TBIL), Tiny BASIC Interpreter Language का संक्षिप्त रूप है। यह एक सॉफ्टवेयर औजार है जो ऑफिस डॉक्यूमेंटों में फॉन्ट/ऑस्की/रोमन फॉर्मेट वाले डाटा को यूनिकोड में बदलता है। इसके अतिरिक्त यह माइक्रोसॉफ्ट द्वारा सपोर्ट की जाने वाली हिन्दी सहित ७ भारतीय भाषाओं में परस्पर ट्राँसलिटरेशन (लिप्यन्तरण) करने में सक्षम है।

टिबिल का संस्करण १.२ दिसम्बर २००६ में जारी किया गया। इसका नवीनतम संस्करण ३.० है।

## बाहरी कड़ियाँ
* भाषा इण्डिया का जालघर
* डाउनलोड करें

श्रेणी:हिन्दी
श्रेणी:कंप्यूटर
श्रेणी:सॉफ्टवेयर
भस्मासुर

**भस्मासुर** हिन्दू पौराणिक कथाओं में वर्णित एक ऐसा राक्षस था जिसे स्वयं भगवान शिव का वरदान था कि वो जिसके सिर पर हाथ रखेगा, वह भस्म हो जाएगा।
## किंवदंती
जबकि भस्मासुर एक ऐसा चरित्र है जो पुराणों में प्रकट नहीं होता है, क्षेत्रीय साहित्य में उसकी कहानी का उल्लेख है।  कहा जाता है कि असुर का जन्म शिव के शरीर पर भस्म धूल (राख) से हुआ था।  उसके प्रति राक्षस की महान भक्ति से प्रसन्न होकर, शिव अपनी पसंद का वरदान देने के लिए तैयार हो गए।  भस्मासुर ने किसी के भी सिर पर हाथ रखने के लिए उसे जलाने की शक्ति मांगी।  शिव ने उसे यह प्रदान किया।  भस्मासुर वरदान से अभिमानी हो गया, और कहा जाता है कि वह पूरी दुनिया के लिए एक बुरा सपना बन गया।  विष्णु ने आकर्षक मोहिनी, एक आकर्षक नर्तकी का रूप धारण किया, जिसने उन्हें अपने आकर्षण से आकर्षित किया, और मुक्तान्त्य नामक एक नृत्य की शुरुआत की।  इस नृत्य के दौरान भस्मासुर को अपने ही सिर पर हाथ रखने के लिए मजबूर होना पड़ा।  जिस क्षण उसका हाथ उसके सिर पर लगा, वह जलकर राख हो गया।

## नृत्य

लोकप्रिय कहानी के आधार पर, नर्तक अलग-अलग मुद्राएँ अपनाते हैं, जिसके कारण अंततः वे अपने दोनों हाथों को अपने सिर पर घुमाते हैं।  भस्मासुर का अभिनय करने वाले नर्तक को पंक्ति के अंत में रखा जाता है और वह अपने हाथों को अपने सिर पर घुमाने वाला अंतिम नर्तक होता है। 
 
भस्मासुर-प्रकार की मुद्रा - एक हाथ सिर के ऊपर और दूसरा पीठ के पीछे - भोजपुरी क्षेत्र में महिलाओं के नृत्य में भी आम है और, विस्तार से, इंडो-कैरिबियन समाज में, जहां यह चटनी की एक विशिष्ट विशेषता है।  नृत्य।  कुछ इंडो-कैरेबियन दावा करते हैं कि यह मुद्रा भस्मासुर मिथक से संबंधित है।
## अन्य संस्करण
रामायण के थाई संस्करण, रामकीर्ति में, भस्मासुर को रावण के साथ जोड़ा गया है (रामकीर्ति में थोत्सकन)
## सन्दर्भ

## बाहरी कड़ियाँ

* द टेल ऑफ़ चाओर्टन, क्रुथ और ब्रार्टवोर

श्रेणी:असुर
श्रेणी:हिन्दू पौराणिक कथाएँ
ऋतु

फ्रेम|यह चित्र दिखाता है कि पृथ्वी की धुरी का झुकाव उत्तरी गोलार्ध की शीतकालीन संक्रांति के आसपास आने वाली धूप के साथ कैसे संरेखित होता है।  दिन के समय के बावजूद (अर्थात् पृथ्वी का अपनी धुरी पर घूमना), उत्तरी ध्रुव पर अंधेरा होगा, और दक्षिणी ध्रुव प्रकाशित होगा;  आर्कटिक सर्दी भी देखें।  घटना प्रकाश के घनत्व के अलावा, वायुमंडल में प्रकाश का अपव्यय तब अधिक होता है जब यह उथले कोण पर पड़ता है।
**[[ऋतु]]** एक वर्ष से छोटा कालखंड है जिसमें मौसम की दशाएँ एक खास प्रकार की होती हैं। यह कालखण्ड एक वर्ष को कई भागों में विभाजित करता है जिनके दौरान पृथ्वी के सूर्य की परिक्रमा के परिणामस्वरूप दिन की अवधि, तापमान, वर्षा, आर्द्रता इत्यादि मौसमी दशाएँ एक चक्रीय रूप में बदलती हैं। मौसम की दशाओं में वर्ष के दौरान इस चक्रीय बदलाव का प्रभाव पारितंत्र पर पड़ता है और इस प्रकार पारितंत्रीय ऋतुएँ निर्मित होती हैं यथा पश्चिम बंगाल में जुलाई से सितम्बर तक वर्षा ऋतु होती है, यानि पश्चिम बंगाल में जुलाई से अक्टूबर तक, वर्ष के अन्य कालखंडो की अपेक्षा अधिक वर्षा होती है। इसी प्रकार यदि कहा जाय कि तमिलनाडु में मार्च से जुलाई तक ग्रीष्म ऋतु होती है, तो इसका अर्थ है कि तमिलनाडु में मार्च से जुलाई तक के महीने साल के अन्य समयों की अपेक्षा गर्म रहते हैं।

एक ॠतु = २ मास। ऋतु साैर और चान्द्र दाे प्रकार के हाेते हैं। धार्मिक कार्य में चान्द्र ऋतुएँ ली जाती हैं। 

भारत में परंपरागत रूप से मुख्यतः छः ऋतुएं परिभाषित की गयी हैं। -

## ऋतु परिवर्तन का कारण
ऋतु परिवर्तन का कारण पृथ्वीद्वारा सूर्य के चारों ओर परिक्रमण और पृथ्वी का अक्षीय झुकाव है।
पृथ्वी का डी घूर्णन अक्ष इसके परिक्रमा पथ से बनने वाले समतल पर लगभग ६६.५ अंश का कोण बनता है जिसके कारण उत्तरी या दक्षिणी गोलार्धों में से कोई एक गोलार्द्ध सूर्य की ओर झुका होता है। यह झुकाव सूर्य के चारों ओर परिक्रमा के कारण वर्ष के अलग-अलग समय अलग-अलग होता है जिससे दिन-रात की अवधियों में घट-बढ़ का एक वार्षिक चक्र निर्मित होता है। यही ऋतु परिवर्तन का मूल कारण बनता है।

## इन्हें भी देखें
* मौसम
* जलवायु

## सन्दर्भ

श्रेणी:जलवायु विज्ञान
श्रेणी:ऋतु
श्रेणी:शब्दार्थ
केवट (रामायण)

केवट, रामायण का एक पात्र है जिसने वनगमन के समय राम, सीता और लक्ष्मण को अपनी नाव में बैठाकर गंगा पार करवाया था। इस कथा का वर्णन रामायण के अयोध्याकाण्ड में किया गया है।
केवट हरीवंश कीर समाज का था।
केवट श्री रामचन्द्र का अनन्य भक्त था। कहा जाता है कि सृष्टि के आरम्भ में जब सम्पूर्ण जगत जलमग्न था केवट का जन्म कछुवे की योनि में हुआ। उस योनि में भी उसका भगवान के प्रति अत्यधिक प्रेम था। अपने मोक्ष के लिये उसने शेष शैया पर शयन करते हुये भगवान विष्णु के अँगूठे का स्पर्श करने का असफल प्रयास किया था , क्योंकि उस समय वो शेष-नाग के फुंकार के कारण उनके चरण स्पर्श नहीं कर पाया था तब विष्णु भगवान ने उनको कहा था कि त्रेतायुग में उनको यह अवसर देंगे उसके बाद एक युग से भी अधिक काल तक अनेक जन्म लेकर उसने भगवान की तपस्या की और अन्त में त्रेता युग में केवट के रूप में जन्म लेकर भगवान विष्णु, जो कि राम के रूप में अवतरित हुये थे उनकी केवट ने चरण धो कर उनकी सेवा की थी 

## सन्दर्भ
श्रेणी:रामायण के पात्र
जलवायु

thumb|right|300px|जलवायु प्रदेशों का वितरण
**जलवायु** किसी स्थान के वातावरण की दशा को व्यक्त करने के लिये प्रयोग किया जाता है। यह शब्द मौसम के काफी करीब है। पर जलवायु और मौसम में कुछ अन्तर है। जलवायु बड़े भूखंडो के लिये बड़े कालखंड के लिये ही प्रयुक्त होता है जबकि मौसम अपेक्षाकृत छोटे कालखंड के लिये छोटे स्थान के लिये प्रयुक्त होता है। पूर्व में पृथ्वी के तापमान के बारे में अनुमान बताते हैं कि यह या तो बहुत अधिक था या फिर बहुत कम।

## प्रमुख जलवायु क्षेत्र
# विषुवतीय जलवायु
# मौनसूनी जलवायु
# उष्ण मरुस्थली जलवायु
# उपोष्ण तृणभूमि जलवायु
# भूमध्यसागरीय जलवायु 
# शीत मरुस्थलीय जलवायु 
# टुण्ड्रा जलवायु

## सन्दर्भ

श्रेणी:जलवायु विज्ञान
वैदिक संस्कृति

**वैदिक संस्कृति** गोविन्द चन्द्र पाण्डे का लिखा एक महत्वरूप ग्रन्थ है। इसका प्रकाशन २००१ में *लोक भारती*, इलाहाबाद ने किया।

वैदिक संस्कृति, धर्म, दर्शन और विज्ञान की अधुनातन-सामग्री के विश्लेषन में आधुनिक पाश्चात्य एवं पारम्मपरिक दोनों प्रकार की व्याख्याओं की समन्वित समीक्षा वैदिक संस्कृति में की गयी है।

श्रेणी:वैदिक धर्म
अध्यात्म रामायण

सर्वप्रथम श्री राम की कथा भगवान श्री शंकर ने माता पार्वती जी को सुनायी थी। उस कथा को एक कौवे ने भी सुन लिया। उसी कौवे का पुनर्जन्म काकभुशुण्डि के रूप में हुआ। काकभुशुण्डि को पूर्वजन्म में भगवान शंकर के मुख से सुनी वह राम कथा पूरी की पूरी याद थी। उन्होने यह कथा अपने शिष्यों को सुनायी। इस प्रकार राम कथा का प्रचार प्रसार हुआ। भगवान श्री शंकर के मुख से निकली श्रीराम की यह पवित्र कथा **अध्यात्म रामायण** के नाम से विख्यात है।

रामायण, अध्यात्म
उत्तरकाण्ड

उत्तरकाण्ड गोस्वामी तुलसीदास कृत श्री राम चरित मानस का एक भाग (काण्ड या सोपान) है।

उत्तरकाण्ड राम कथा का उपसंहार है। सीता, लक्ष्मण और समस्त वानर सेना के साथ राम अयोध्या वापस पहुँचे। राम का भव्य स्वागत हुआ, भरत के साथ सर्वजनों में आनन्द व्याप्त हो गया। वेदों और शिव की स्तुति के साथ राम का राज्याभिषेक हुआ। वानरों की विदाई दी गई। राम ने प्रजा को उपदेश दिया और प्रजा ने कृतज्ञता प्रकट की। चारों भाइयों के दो दो पुत्र हुये। रामराज्य एक आदर्श बन गया।
राम जी ने  किसी के कहने से सीता माता का त्याग  किया था। हालांकि माता सीता ने अग्नि परीक्षा दी थी बावजूद इसके रामजी ने सीता का त्याग किया। परिणामस्वरूप माता सीता के आह्वान पर धरती मां ने माता सीता को अपने अंचल में समाहित कर लिया।

## इन्हें भी देखें
* बालकाण्ड
* अयोध्याकाण्ड
* अरण्यकाण्ड
* किष्किन्धाकाण्ड
* सुन्दरकाण्ड
* लंकाकाण्ड
* रामायण आरती
* तुलसीदास
* वाल्मीकि
* रामायण

## सन्दर्भ

श्रेणी:रामायण के काण्ड
अरण्यकाण्ड

thumb|left|Rama Fights the Demons
अरण्यकाण्ड वाल्मीकि कृत रामायण और गोस्वामी तुलसीदास कृत श्री राम चरित मानस का एक भाग (काण्ड या सोपान) है।

कुछ काल के पश्चात राम ने चित्रकूट से प्रयाण किया तथा वे अत्रि ऋषि के आश्रम पहुंचे। अत्रि ने राम की स्तुति की और उनकी पत्नी अनसूया ने सीता को पातिव्रत धर्म के मर्म समझाये। वहां से फिर राम ने आगे प्रस्थान किया और शरभंग मुनि से भेंट की। शरभंग मुनि केवल राम के दर्शन की कामना से वहां निवास कर रहे थे अतः राम के दर्शनों की अपनी अभिलाषा पूर्ण हो जाने से योगाग्नि से अपने शरीर को जला डाला और ब्रह्मलोक को गमन किया। और आगे बढ़ने पर राम को स्थान स्थान पर हड्डियों के ढेर दिखाई पड़े जिनके विषय में मुनियों ने राम को बताया कि राक्षसों ने अनेक मुनियों को खा डाला है और उन्हीं मुनियों की हड्डियां हैं। इस पर राम ने प्रतिज्ञा की कि वे समस्त राक्षसों का वध करके पृथ्वी को राक्षस विहीन कर देंगे। राम और आगे बढ़े और पथ में सुतीक्ष्ण, अगस्त्य आदि ऋषियों से भेंट करते हुए दण्डक वन में प्रवेश किया जहां पर उनकी भेंट जटायु से हुई। राम ने पंचवटी को अपना निवास स्थान बनाया।

पंचवटी में रावण की बहन शूर्पणखा ने आकर राम से प्रणय निवेदन-किया। राम ने यह कह कर कि वे अपनी पत्नी के साथ हैं और उनका छोटा भाई अकेला है उसे लक्ष्मण के पास भेज दिया। लक्ष्मण ने उसके प्रणय-निवेदन को अस्वीकार करते हुए शत्रु की बहन जान कर उसके नाक और कान काट लिये। शूर्पणखा ने खर-दूषण से सहायता की मांग की और वह अपनी सेना के साथ लड़ने के लिये आ गया। लड़ाई में राम ने खर-दूषण और उसकी सेना का संहार कर डाला। शूर्पणखा ने जाकर अपने भाई रावण से शिकायत की। रावण ने बदला लेने के लिये मारीच को स्वर्णमृग बना कर भेजा जिसकी छाल की मांग सीता ने राम से की। लक्ष्मण को सीता के रक्षा की आज्ञा दे कर राम स्वर्णमृग रूपी मारीच को मारने के लिये उसके पीछे चले गये। मारीच राम के हाथों मारा गया पर मरते मरते मारीच ने राम की आवाज बना कर 'हे लक्ष्मण' का क्रन्दन किया जिसे सुन कर सीता ने आशंकावश होकर लक्ष्मण को राम के पास भेज दिया। लक्ष्मण के जाने के बाद अकेली सीता का रावण ने छलपूर्वक हरण कर लिया और अपने साथ लंका ले गया। रास्ते में जटायु ने सीता को बचाने के लिये रावण से युद्ध किया और रावण ने उसके पंख काटकर उसे अधमरा कर दिया।

सीता को न पा कर राम अत्यंत दुखी हुए और विलाप करने लगे। रास्ते में जटायु से भेंट होने पर उसने राम को रावण के द्वारा अपनी दुर्दशा होने व सीता को हर कर दक्षिण दिशा की ओर ले जाने की बात बताई। ये सब बताने के बाद जटायु ने अपने प्राण त्याग दिये और राम उसका अंतिम संस्कार करके सीता की खोज में सघन वन के भीतर आगे बढ़े। रास्ते में राम ने दुर्वासा के शाप के कारण राक्षस बने गन्धर्व कबन्ध का वध करके उसका उद्धार किया और शबरी के आश्रम जा पहुंचे जहां पर कि उसके द्वारा दिये गये जूठे बेरों को उसके भक्ति के वश में होकर खाया| इस प्रकार राम सीता की खोज में सघन वन के अंदर आगे बढ़ते गये।

## संबंधित कड़ियां
* बालकाण्ड
* अयोध्याकाण्ड
* किष्किन्धाकाण्ड
* सुन्दरकाण्ड
* लंकाकाण्ड
* उत्तरकाण्ड
* तुलसीदास
* वाल्मीकि
* रामायण

श्रेणी:रामायण के काण्ड
सुन्दरकाण्ड

***सुन्दरकाण्ड*** मूलतः वाल्मीकि कृत रामायण का एक भाग (काण्ड या सोपान) है। गोस्वामी तुलसीदास कृत श्री राम चरित मानस तथा अन्य भाषाओं के रामायण में भी सुन्दरकाण्ड उपस्थित है। सुन्दरकाण्ड में हनुमान जी द्वारा किये गये महान कार्यों का वर्णन है। रामायण पाठ में सुन्दरकाण्ड के पाठ का विशेष महत्व माना जाता है। सुंदरकाण्ड में हनुमानजी का लंका प्रस्थान,  दहन और लंका से वापसी तक के घटनाक्रम आते हैं। इस सोपान के मुख्य घटनाक्रम है – हनुमान जी का लंका की ओर प्रस्थान, विभीषण से भेंट, सीता से भेंट करके उन्हें श्री राम की मुद्रिका देना, अक्षय कुमार का वध, लंका दहन और लंका से वापसी। सुंदरकांड में तीन श्लोक, साठ दोहे तथा पांच सौ छब्बीस चौपाइयां हैं।

## कथा
thumb|हनुमान जी और माता सीता अशोकवाटिका में
हनुमान जी चेत्र माह में लंका की ओर प्रस्थान किया। सुरसा ने हनुमान जी की परीक्षा ली और उन्हें योग्य तथा सामर्थ्यवान पाकर आशीर्वाद दिया। मार्ग में हनुमान जी ने छाया पकड़ने वाली राक्षसी का वध किया और लंकिनी पर प्रहार करके लंका में प्रवेश किया। उनकी विभीषण से भेंट हुई। जब हनुमान जी अशोकवाटिका में पहुँचे तो रावण सीताजी को धमका रहा था। रावण के जाने पर त्रिजटा ने माता सीता को सान्त्वना दी। एकान्त होने पर हनुमान जी ने माता सीता से भेंट करके उन्हें राम की मुद्रिका दी। हनुमान जी ने अशोकवाटिका का विध्वंस करके रावण के पुत्र अक्षय कुमार का वध कर दिया। मेघनाथ हनुमानजी को नागपाश में बांध कर रावण की सभा में ले गया। रावण के प्रश्न के उत्तर में हनुमानजी ने अपना परिचय रामजी के दूत के रूप में दिया। रावण ने हनुमान जी की पूँछ में तेल में डूबा हुआ कपड़ा बांध कर आग लगा दिया इस पर हनुमान जी ने लंका का दहन कर दिया।
thumb|left|लंका दहन देखते हुए हनुमान
हनुमान जी सीताजी के पास पहुँचे। सीताजी ने अपनी चूड़ामणि दे कर उन्हें विदा किया। वे वापस समुद्र पार आकर सभी वानरों से मिले और सभी वापस सुग्रीव के पास चले गये। हनुमानजी के कार्य से रामजी अत्यंत प्रसन्न हुये। रामजी वानरों की सेना के साथ समुद्रतट पर पहुँचे। उधर विभीषण ने रावण को समझाया कि रामजी से बैर न लें इस पर रावण ने विभीषण को अपमानित कर लंका से निकाल दिया। विभीषण रामजी की शरण में आ गया और राम ने उसे लंका का राजा घोषित कर दिया। रामजी ने समुद्र से रास्ता देने की विनती की। विनती न मानने पर रामजी ने क्रोध किया और उनके क्रोध से भयभीत होकर समुद्र ने स्वयं आकर रामजी की विनती करने के पश्चात् नल और नील के द्वारा पुल बनाने का उपाय बताया।

## संबंधित कड़ियाँ
* बालकाण्ड
* अयोध्याकाण्ड
* अरण्यकाण्ड
* किष्किन्धाकाण्ड
* सुन्दरकाण्डपाठ
* लंकाकाण्ड
* उत्तरकाण्ड

## बाहरी&nbsp;कड़ियाँ
# वाल्मीकि रामायण - सुन्दरकाण्ड का मूल पाठ (विकीस्रोत पर)

# रामचरितमानस - सुन्दरकाण्ड (१-५०) का मूल पाठ (विकीस्रोत पर)
# रामचरितमानस - सुन्दरकाण्ड (५१-६०) का मूल पाठ (विकीस्रोत पर)

* तुलसीदास
* वाल्मीकि रामायण
* सुंदरकांड  महाकाव्य रामायण का पांचवां अध्याय है, जो हनुमान की लंका की वीरतापूर्ण यात्रा पर केंद्रित है।

श्रेणी:रामायण के काण्ड
किष्किन्धाकाण्ड

thumb|Rama Meets Sugreeva
किष्किन्धाकाण्ड वाल्मीकि कृत रामायण और गोस्वामी तुलसीदास कृत श्री राम चरित मानस का एक भाग (काण्ड या सोपान) है।

राम ऋष्यमूक पर्वत के निकट आ गये। उस पर्वत पर अपने मंत्रियों सहित सुग्रीव रहता था। सुग्रीव ने, इस आशंका में कि कहीं बालि ने उसे मारने के लिये उन दोनों वीरों को न भेजा हो, हनुमान को राम और लक्ष्मण के विषय में जानकारी लेने के लिये ब्राह्मण के रूप में भेजा। यह जानने के बाद कि उन्हें बालि ने नहीं भेजा है हनुमान ने राम और सुग्रीव में मित्रता करवा दी। सुग्रीव ने राम को सान्त्वना दी कि जानकी जी मिल जायेंगीं और उन्हें खोजने में वह सहायता देगा साथ ही अपने भाई बालि के अपने ऊपर किये गये अत्याचार के विषय में बताया। राम ने बालि का वध कर के सुग्रीव को किष्किन्धा का राज्य तथा बालि के पुत्र अंगद को युवराज का पद दे दिया।
thumb|left|Rama gives his ring to Maruti, so Sita can recognize him as a messenger
राज्य प्राप्ति के बाद सुग्रीव विलास में लिप्त हो गया और वर्षा तथा शरद् ऋतु व्यतीत हो गई। राम के नाराजगी पर सुग्रीव ने वानरों को सीता की खोज के लिये भेजा। सीता की खोज में गये वानरों को एक गुफा में एक तपस्विनी के दर्शन हुये। तपस्विनी ने खोज दल को योगशक्ति से समुद्रतट पर पहुँचा दिया जहाँ पर उनकी भेंट सम्पाती से हुई। सम्पाती ने वानरों को बताया कि रावण ने सीता को लंका अशोकवाटिका में रखा है। जाम्बवन्त ने हनुमान को समुद्र लांघने के लिये उत्साहित किया।

## संबंधित कड़ियाँ
* रामायण आरती (रामचरितमानस)

### विकिस्रोत पर मूल पाठ
* रामचरितमानस
* रामचरितमानस - किष्किन्धाकाण्ड (१-३०) का मूल पाठ
* रामचरितमानस - रामायण आरती का मूल पाठ
* वाल्मीकि रामायण

श्रेणी:रामायण के काण्ड
काण्ड

**काण्ड** प्रायः किसी अनुचित या बुरे कृत्यों की संज्ञा का काम करती है। किसी प्राकृतिक अप्रिय घटना को काण्ड नहीं कहते है।

## अन्य अर्थ
रामायण में विभिन्न भागों का नाम काण्ड से है, जैसे - अयोध्याकाण्ड, सुन्दरकाण्ड इत्यादि।

## इन्हें भी देखें

१.श्री रामचरित मानस-बालकाण्ड 
२.श्री रामचरित मानस-अयोध्या काण्ड 
३.श्री रामचरित मानस-अरण्य काण्ड 
४.श्री रामचरित मानस-किष्किन्धा काण्ड 
५.श्री रामचरित मानस-सुन्दर काण्ड 
६.श्री रामचरित मानस-लंका काण्ड 
७.श्री रामचरित मानस-उत्तर कांड

काण्ड
अयोध्याकाण्ड

thumb|Kaikeyi demands that Dasaratha banquish Rama from Ayodhya
अयोध्याकाण्ड वाल्मीकि कृत रामायण और गोस्वामी तुलसीदास कृत श्री राम चरित मानस का एक भाग (काण्ड या सोपान) है।

राम के विवाह के कुछ समय पश्चात् राजा दशरथ ने राम का राज्याभिषेक करना चाहा। इस पर देवता लोगों को चिंता हुई कि राम को राज्य मिल जाने पर रावण का वध असम्भव हो जायेगा। व्याकुल होकर उन्होंने देवी सरस्वती से किसी प्रकार के उपाय करने की प्रार्थना की। सरस्वती ने मन्थरा, जो कि कैकेयी की दासी थी, की बुद्धि को फेर दिया। मन्थरा की सलाह से कैकेयी कोपभवन में चली गई। दशरथ जब मनाने आये तो कैकेयी ने उनसे वरदान मांगे कि भरत को राजा बनाया जाये और राम को चौदह वर्षों के लिये वनवास में भेज दिया जाये।

राम के साथ सीता और लक्ष्मण भी वन चले गये। ऋंगवेरपुर में निषादराज गुह ने तीनों की बहुत सेवा की। कुछ आनाकानी करने के बाद केवट ने तीनों को गंगा नदी के पार उतारा| प्रयाग पहुँच कर राम ने भरद्वाज मुनि से भेंट की। वहाँ से राम यमुना स्नान करते हुए वाल्मीकि ऋषि के आश्रम पहुँचे। वाल्मीकि से हुई मन्त्रणा के अनुसार राम, सीता और लक्ष्मण चित्रकूट में निवास करने लगे।
thumb|left|Rama Crosses Saryu
अयोध्या में पुत्र के वियोग के कारण दशरथ का स्वर्गवास हो गया। वशिष्ठ ने भरत और शत्रुघ्न को उनके ननिहाल से बुलवा लिया। वापस आने पर भरत ने अपनी माता कैकेयी की, उसकी कुटिलता के लिये, बहुत भर्तस्ना की और गुरुजनों के आज्ञानुसार दशरथ की अन्त्येष्टि क्रिया कर दिया। भरत ने अयोध्या के राज्य को अस्वीकार कर दिया और राम को मना कर वापस लाने के लिये समस्त स्नेहीजनों के साथ चित्रकूट चले गये। कैकेयी को भी अपने किये पर अत्यंत पश्चाताप हुआ। सीता के माता-पिता सुनयना एवं जनक भी चित्रकूट पहुँचे। भरत तथा अन्य सभी लोगों ने राम के वापस अयोध्या जाकर राज्य करने का प्रस्ताव रखा जिसे कि राम ने, पिता की आज्ञा पालन करने और रघुवंश की रीति निभाने के लिये, अमान्य कर दिया।

भरत अपने स्नेही जनों के साथ राम की पादुका को साथ लेकर वापस अयोध्या आ गये। उन्होंने राम की पादुका को राज सिंहासन पर विराजित कर दिया स्वयं नन्दिग्राम में निवास करने लगे।

## संबंधित कड़ियाँ
* बालकाण्ड
* अयोध्याकाण्ड
* अरण्यकाण्ड
* किष्किन्धाकाण्ड
* सुन्दरकाण्ड
* लंकाकाण्ड
* उत्तरकाण्ड

* रामायण आरती (रामचरितमानस)
* तुलसीदास
* वाल्मीकि रामायण
* विकिस्रोत पर रामचरितमानस

श्रेणी:रामायण के काण्ड
अमित

अमित का अर्थ असीमित होता है। अमित एक भारतीय पुरुष नाम भी है। यह एक संस्कृत शब्द है।

* अमित भड़ाना, हास्य अभिनेता
* अमित मिश्रा, क्रिकेट खिलाड़ी
* अमित शाह, राजनीतिज्ञ 
* अमित चौधुरी, साहित्यकार 
* अमित त्रिवेदी, संगीतकार 
* अमित टंडन, अभिनेता 
* अमित दासगुप्ता, भारतीय राजनयिक
* अमित कुमार ,गायक
* अमित कुमार गुप्ता बेरोजगार
* अमित मीना वेब design

## इन्हें भी देखें
* अमिता का अमित, धारावाहिक 

श्रेणी:शब्दार्थ
श्रेणी:नाम
अकूत

अकूत का अर्थ है - असीमित या अमित।

## उदाहरण
*समुद्र में अकूत पानी है।
* गद्दाफी के पास थी अकूत दौलत थी।
* बंसल के करीबी सिंगला अकूत संपत्ति के मालिक हैं।

## सन्दर्भ

श्रेणी:शब्दार्थ
असीमित

**असीमित** एक विशेषण है जो किसी चीज के अत्यधिक और सीमारहित होने की ओर इंगित करता है।

## उदाहरण
माँ-बाप का प्यार असीमित होता है।

## मूल

## अन्य अर्थ

## संबंधित शब्द

### [[हिन्दी|हिंदी]] में
बेहद

### अन्य भारतीय [[भाषा]]ओं में निकटतम शब्द

असीमित
स्वर वर्ण

उन ध्वनियों को कहते हैं जो बिना किसी अन्य वर्णों की सहायता के उच्चारित किये जाते हैं। स्वतंत्र रूप से बोले जाने वाले वर्ण,स्वर कहलाते हैं। हिंदी में स्वर का उच्चारण बिना रुके लगातार होता है लेकिन व्यंजनों का उच्चारण लगातार नहीं होता है। 'क' वर्ण  को लगातार बोलते रहने से अंत में 'अ' की ध्वनि सुनाई देती है। इस प्रकार से 'क' वर्ण, 'अ' वर्ण से मिलकर बना है। यहाँ 'अ' एक स्वर है और 'क' एक व्यंजन है। हिन्दी भाषा में मूल रूप से ग्यारह स्वर होते हैं। ग्यारह स्वर के वर्ण : अ,आ,इ,ई,उ,ऊ,ऋ,ए,ऐ,ओ,औ आदि। हिन्दी भाषा में ऋ को आधा स्वर(अर्धस्वर) माना जाता है,अतः इसे स्वर में शामिल किया गया है। हिन्दी भाषा में प्रायः ॠ और ऌ का प्रयोग नहीं होता है। ॠ और ऌ प्रयोग प्रायः संस्कृत भाषा में होता है। अं और अः को भी स्वर में नहीं गिना जाता। इसलिये हम कह सकते हैं कि हिन्दी में 10 स्वर होते हैं। परंतु भारत सरकार द्वारा स्वीकृत मानक हिंदी वर्णमाला में 11 स्वर और 35 व्यंजन हैं। जिसमें ऋ(अर्धस्वर) को भी स्वर में ही गिना जाता है। हालांकि, पारंपरिक हिंदी वर्णमाला को 13 स्वरों और 33 व्यंजनों से बना माना जाता है। अक्षर अं [हूँ] और अ: [आह] को पारंपरिक हिंदी में स्वर और मानक हिंदी में व्यंजन के रूप में गिना जाता है। यदि ऍ,ऑ नाम की विदेशी ध्वनियों को शामिल करें तो हिन्दी में 11+2=13 स्वर होते हैं, फिर भी ऋ, अं, अः को हटा दे तो 10 स्वर हिन्दी में मूलभूत हैं।
यदि हम ऋ, अं, अः को हटा दे तो स्वरों कि संख्या 10 होगी । परंतु भारत सरकार द्वारा स्वीकृत 11 स्वर हैं जिसमें ऋ(अर्धस्वर) कि गिनती स्वरों में ही शामिल है।

## स्वरों के भेद
स्वरों के 3 भेद होते हैं।
### ह्रस्व स्वर
वह स्वर जिनको सबसे कम समय में उच्चारित किया जाता है। ह्रस्व स्वर कहलाते हैं।
जैसे- अ, इ, उ, ऋ,

### दीर्घ स्वर
वह स्वर जिनको बोलने में ह्रस्व स्वरों से अधिक समय लगता है।
जैसे- आ, ई, ऊ,

### संयुक्त स्वर
वह स्वर जो दो और स्वर से मिलकर बने हों उन्हें संयुक्त स्वर कहते हैं
जैसे- ए, ऐ, ओ, औ

### प्लुत स्वर
वह स्वर जिनको बोलने में ह्रस्व स्वरों की अपेक्षा तिगुना समय लगता है उन्हे प्लुत स्वर कहते है।
जैसे - ॐ = अ + ओ + म्

## वर्गीकरण
स्वरों को कई तरह से वर्गीकृत किया जा सकता है :

# जिह्वा की ऊँचाई की दृष्टि से :
## विवृत (खुला हुआ, यानि कि जीभ नीचे गिरी हुई है) / Open
## अर्धविवृत / half-open
## बीच का
## अर्धसंवृत / half-closed
## संवृत (अत्यन्त संकीर्ण, यानि कि जीभ मुँह की छत तक उठी हुई है) / closed
# जिह्वा का कौन हिस्सा उठा हुआ है :
## अग्रस्वर / front vowel
## मध्यस्वर / mid vowel
## पश्वस्वर / back vowel
# होंठों की स्थिति से :
## प्रसृत (खुले होंठ) / unrounded
## वर्तुल (गोलाकार होंठ) / rounded
## अर्ध-वर्तुल / semi-rounded
# मात्रा की दृष्टि से :
## ह्रस्व / short
## दीर्घ / long
## प्लुत / very long

नीचे दी गयी तालिका में सभी भाषाओं के स्वरों का वैज्ञानिक वर्गीकरण और उनके IPA वर्णाक्षर दिये गये हैं :

जिस स्वर पर बलाघात लगता है, उसके शब्दांश के पहले एक > का निशान लगा दिया जाता है। जिस स्वर में नासिकीकरण होता है, उसके ऊपर टिल्ड > का निशान लगा दिया जाता है। दीर्घ स्वरों के बाद > का निशान लगाया जाता है।

## हिन्दी भाषा के स्वर
* अ /  /
* आ / ɑ , a /
* इ / ɪ /
* ई / i /
* उ / ʊ /
* ऊ / u /
* ऋ / ɻɪ /
* ए / e /
* ऐ / ɛ /
* ओ / o /
* औ / ɔ /
* ऑ / ɒ /

## अंग्रेज़ी भाषा के स्वर
* A - ए
* E - इ
* I - आई
* O - ओ
* U - यू

## सन्दर्भ

## बाहरी कड़ियाँ

श्रेणी:भाषा-विज्ञान
श्रेणी:भाषा
*
घन

**घन** का अर्थ होता है बादल।

## उदाहरण
* *घन* घमंड नभ गरजत घोरा। प्रिया हीन डरपत मन मोरा।। (रामचरितमानस - किष्किन्धाकाण्ड)
* सौरभ की सोभा की दसन *घन* दामिनि की, 'केसव' चतुर चित ही की चतुराई है। (केशवदास)
* *घन* श्यामल अंगूर लता से खिंच खिंच यह आती हाला (हरिवंशराय बच्चन - मधुशाला)
## मूल

## अन्य अर्थ
* बादल
* घन
* घटा
* मेघ

## संबंधित शब्द
* घनघोर
* घनश्याम
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
वेदना

**वेदना** का अर्थ होता है दर्द।

## उदाहरण
* महाकवि कालिदास ने विरह की *वेदना* को मेघदूत के रूप में साकार कर दिया है।
* प्रेमचन्द की कृतियों में ग्रामीण जीवन की *वेदना* झलकती है।
* अपमान सहने से अच्छा है *वेदना* सह लेना।
* दुख, *वेदना* और शोक के तीव्र पलों में अनायास ही मुख से 'हे राम!' निकल जाता है।
* व्यथा या *वेदना* ही कविता की जन्मदात्री है।
## मूल
* वेदना मूलतः संस्कृत का शब्द है।
## अन्य अर्थ
* दर्द
* पीड़ा
* वेदना
* व्यथा
* पीर
* पीरा
* पिराना
## संबंधित शब्द
वेदना का अर्थ है दुख पर विशेष रूप से वेदना शब्द को प्रयोग उस समय किया जाता हे जब कोई प्रेमी अपने प्रियतम की चाहत में तरसता है और उस समय दुख का वर्णन के लिये वेदना शब्द का प्रयोग करते है।

### अन्य भारतीय भाषाओं में निकटतम शब्द

श्रेणी:शब्दार्थ
सुधि

**सुधि** का अर्थ होता है स्मरण।

## उदाहरण
* हिंदी भाषा की *सुधि* लेने वालों की संख्या में वृद्धि हुई है।
* अशोक वाटिका में रहते हुये सीता के हृदय में केवल राम की *सुधि* बनी रहती थी।
* बीती ताहि बिसार दे, आगे की *सुधि* ले।

## मूल

## अन्य अर्थ
* स्मरण करना
* सुध
* स्मरण
* याद
* स्मृति
## संबंधित शब्द
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
व्यथा

**व्यथा** का अर्थ होता है पीड़ा।

## उदाहरण
* *व्यथा* ही कविता की जन्मदात्री है।
* रहिमन निज मन की *व्यथा* मन ही राखो गोय। सुनि अठिलइहैं लोग सब बांट न लइहैं कोय॥ (रहीम)
## मूल
* व्यथा मूलतः संस्कृत का शब्द है।
## अन्य अर्थ
* पीड़ा
* दर्द
* वेदना
* शूल
* दु:ख
* शोक
* कष्ट
* विपत्ति
* विपदा

## संबंधित शब्द
* व्यथित
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
संदेश

**संदेश** nnkigupte mnoReme

का6280907803

अर्थ होता है पैग़ाम।

## उदाहरण
* गुरु ग्रन्थ साहिब से मानवता का *संदेश* प्राप्त होता है।
* अस्पष्ट *संदेश* से अर्थ का अनर्थ होने का भय रहता है।
* किसी को भी शुभ *संदेश* देने में खुशी होती है

## मूल

## अन्य अर्थ
* संदेशा
* खबर
* पैग़ाम

## संबंधित शब्द
* संदेशवाहक

### हिंदी में
* संवाद
* समाचार
### अन्य भारतीय भाषाओं में निकटतम शब्द
* बांग्ला में संदेश (সংদেশ) शब्द मिठाईयों के लिये प्रयुक्त होता है।

श्रेणी:शब्दार्थ
उर

### <u>उर शब्द का अर्थ</u>

## <small>'''उर''' का अर्थ होता है हृदय। उर शब्द का प्रयोग प्रायः [[काव्य]] में अधिक होता है। जैसे प्रसिद्ध साहित्यकार डॉ. सुरेश कुमार मिश्रा अपना उपनाम 'उरतृप्त' लिखते हैं। उरतृप्त का अर्थ है - हृदय को तृप्त करने वाला। वास्तव में डॉ. सुरेश कुमार मिश्रा 'उरतृप्त' की साहित्यिक रचनाएँ, विशेषकर व्यंग्य रचनाएँ हृदय को तृप्त करने वाली होती हैं।</small>

### <u>डॉ. सुरेश कुमार मिश्रा 'उरतृप्त' के बारे में</u>

## <small>'उरतृप्त' उपनाम से व्यंग्य जगत में प्रसिद्ध डॉ. सुरेश कुमार मिश्रा अपनी भावनाओं और विचारों को अत्यंत ईमानदारी और गहराई से अभिव्यक्त करते हैं। उनकी बहुमुखी प्रतिभा का प्रमाण उनके लेखन के विभिन्न क्षेत्रों में उनके योगदान से मिलता है। वे न केवल एक प्रसिद्ध व्यंग्यकार हैं, बल्कि एक कवि और बाल साहित्य लेखक भी हैं। उनके व्यंग्य लेखन ने उन्हें एक विशेष पहचान दिलाई है। उनका व्यंग्य 'शिक्षक की मौत' साहित्य आजतक चैनल पर अत्यधिक वायरल हुआ, जिसे लगभग दस लाख से अधिक बार पढ़ा और देखा गया, जो हिंदी व्यंग्य के इतिहास में एक अभूतपूर्व कीर्तिमान है। उनका व्यंग्य-संग्रह 'एक तिनका इक्यावन आँखें' भी काफी प्रसिद्ध है, जिसमें उनकी कालजयी रचना 'किताबों की अंतिम यात्रा' शामिल है। इसके अतिरिक्त 'म्यान एक, तलवार अनेक', 'गपोड़ी अड्डा', 'सब रंग में मेरे रंग' भी उनके प्रसिद्ध व्यंग्य संग्रह हैं। 'इधर-उधर के बीच में' तीसरी दुनिया को लेकर लिखा गया अपनी तरह का पहला और अनोखा व्यंग्य उपन्यास है। साहित्य के क्षेत्र में उनके योगदान को तेलंगाना हिंदी अकादमी, तेलंगाना सरकार द्वारा श्रेष्ठ नवयुवा रचनाकार सम्मान, 2021 (मुख्यमंत्री के. चंद्रशेखर राव के हाथों) से सम्मानित किया गया है। राजस्थान बाल साहित्य अकादमी के द्वारा उनकी बाल साहित्य पुस्तक 'नन्हों का सृजन आसमान' के लिए उन्हें सम्मानित किया गया है। इनके अलावा, उन्हें व्यंग्य यात्रा रवींद्रनाथ त्यागी सोपान सम्मान और प्रधानमंत्री नरेंद्र मोदी के हाथों साहित्य सृजन सम्मान भी प्राप्त हो चुका है। डॉ. उरतृप्त ने तेलंगाना सरकार के लिए प्राथमिक स्कूल, कॉलेज और विश्वविद्यालय स्तर पर कुल 55 पुस्तकों को लिखने, संपादन करने और समन्वय करने में भी महत्वपूर्ण भूमिका निभाई है। बिहार, छत्तीसगढ़, तेलंगाना की विश्वविद्यालयी पाठ्य पुस्तकों में उनके योगदान को रेखांकित किया गया है। कई पाठ्यक्रमों में उनकी व्यंग्य रचनाओं को स्थान दिया गया है। उनका यह सम्मान दर्शाता है कि युवा पाठक गुणवत्तापूर्ण और प्रभावी लेखन की पहचान कर सकते हैं। [https://www.e-abhivyakti.com/%E0%A4%B9%E0%A4%BF%E0%A4%A8%E0%A5%8D%E0%A4%A6%E0%A5%80-%E0%A4%B8%E0%A4%BE%E0%A4%B9%E0%A4%BF%E0%A4%A4%E0%A5%8D%E0%A4%AF-%E0%A4%B8%E0%A4%BE%E0%A4%AA%E0%A5%8D%E0%A4%A4%E0%A4%BE%E0%A4%B9-5408/]</small>

## मूल
* उर मूलतः संस्कृत का शब्द है।
## अन्य अर्थ
* हृदय
* छाती
* सीना
* वक्ष
* वक्षस्थल
श्रेणी:शब्दार्थ

श्रेणी:हिन्दी साहित्यकार
श्रेणी:हिन्दी व्यंग्यकार
श्रेणी:भारतीय हिंदी साहित्यकार
अश्रु

**अश्रु** का अर्थ होता है आँसू।

## उदाहरण
* पश्चाताप के *अश्रु* समस्त अपराधों को धो देती है।
* वीर पुरुष कभी भी *अश्रु* नहीं बहाते।
* छुप कर *अश्रु* बहाना कायरता है।
## मूल
* अश्रु मूलतः संस्कृत का शब्द है।
## अन्य अर्थ
* आंसू
* नेत्र जल
## संबंधित शब्द
* अश्रुपूर्ण
* प्रेमाश्रु
* अश्रुजल
* अश्रुधारा
* अश्रु-गैस
### हिंदी में
*
### अन्य भारतीय भाषाओं में निकटतम शब्द

अश्रु
आर्द्र

* महाराज आर्द्र - अयोध्या के राजा
* आर्द्रता - नम या गीला गुण
पल

**पल** हिंदू मापदण्ड के अनुसार समय की एक इकाई है। पल को विघटी भी कहा जाता है।

हिंदू मापदण्ड के अनुसार एक सूर्योदय से दूसरे  सूर्योदय के समय को 1 दिवस कहा जाता है। 1 दिवस में 60 घटी (घड़ी) होते हैं, 1 घटी में 60 **पल** होते हैं और 1 पल में 60 विपल होते हैं। समय के वर्तमान मापदण्ड के अनुसार 1 पल 24 सेकंड का होता है।

## उदाहरण
* संजय धृतराष्ट्र को महाभारत युद्ध के *पल पल* की सूचना दे रहे थे।
* सुख के *पल* बीतते देर नहीं लगते पर दुःख में एक-एक *पल* एक-एक युग के समान प्रतीत होता है।
* मैं *पल* दो *पल* का शायर हूँ *पल* दो *पल* मेरी कहानी है। (साहिर लुधियानवी)
## मूल
## अन्य अर्थ
एक दिवस मे 60 घङी होती है 
और एक पल 24 सेकेन्ड होता है
संचित

**संचित** का अर्थ होता है इकट्ठा किया हुआ।

## उदाहरण
* हर एक गृहस्थ की भाँति होरी के मन में भी गऊ की लालसा चिरकाल से *संचित* चली आती थी। (प्रेमचन्द - गोदान)
* व्यायाम करने से शरीर में *संचित* अतिरिक्त वसा का ह्रास होता है। 
* सिरपुर के उत्खनन में प्राप्त मूर्तियाँ रायपुर के अजायबघर में *संचित* हैं।
* हमारा ज्ञान ही हमारी *संचित* सम्पदा है

## मूल
* संचित मूलतः संस्कृत का शब्द है।
## अन्य अर्थ
* एकत्रित
* जमा 
## संबंधित शब्द
* संचय
* संचयन

### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
सर्वस्व

**सर्वस्व**, वह सब है जो उपस्थित है ; नास्तित्व के विपरीत, या इसके पूरक। यह किसी विषय वस्तु से सम्बन्धित सामग्रियों की समग्रता है। व्यक्त या निहित सीमाओं के बिना, यह किमपि सन्दर्भित कर सकता है। ब्रह्मांड वह सब कुछ है जो सैद्धान्तिक रूप से मौजूद है, यद्यपि सैद्धान्तिक ब्रह्माण्ड विज्ञान की भविष्यवाणियों के अनुसार एक महाब्रह्माण्ड उपस्थित हो सकता है। यह एक नरकेन्द्रित विश्वदृष्टि,  या मानवानुभव, इतिहास और सामान्य रूप से मानव स्थिति का योग हो सकता है।  प्रत्येक वस्तु और सत्त्व सर्वस्व का एक भाग है, जिसमें सभी भौतिक निकाय और कुछ मामलों में सभी अमूर्त वस्तु शामिल हैं।
## सन्दर्भ
पथ

**पथ** का अर्थ होता है रास्ता।

## उदाहरण
* भारत प्रगति के *पथ* पर निरन्तर आगे बढ़ रहा है।
* धर्म के *पथ* पर चलना अत्यन्त कठिन है।
* भारतीय सिनेमा ने विकास के *पथ* पर पग रखने के बाद फिर पीछे मुड़ कर कभी नहीं देखा।
## मूल
* पथ मूलतः संस्कृत का शब्द है।

## अन्य अर्थ
* मार्ग
* रास्ता
* राह
* सड़क
## संबंधित शब्द
* पथिक
* पथगामी
* पथप्रदर्शक
* पथभ्रष्ट
### हिंदी में
*
### अन्य भारतीय भाषाओं में निकटतम शब्द

श्रेणी:शब्दार्थ
करुण

**करुण** शब्द का प्रयोग सहानुभूति एवं दया मिश्रित दुःख के भाव को प्रकट करने के लिये किया जाता है।भरतमुनि के ‘नाट्यशास्त्र’ में प्रतिपादित आठ नाट्यरसों में शृंगार और हास्य के अनन्तर तथा रौद्र से पूर्व करुण रस की गणना की गई । ‘रौद्रात्तु करुणो रस:’ कहकर 'करुण रस' की उत्पत्ति 'रौद्र रस' से मानी गई है और उसकी उत्पत्ति शापजन्य क्लेश विनिपात, इष्टजन-विप्रयोग, विभव नाश, वध, बन्धन, विद्रव अर्थात पलायन, अपघात, व्यसन अर्थात आपत्ति आदि विभावों के संयोग से स्वीकार की है। साथ ही निर्वेद, ग्लानि, चिन्ता, औत्सुक्य, आवेग, मोह, श्रम, भय, विषाद, दैन्य, व्याधि, जड़ता, उन्माद, अपस्मार, त्रास, आलस्य, मरण, स्तम्भ, वेपथु, वेवर्ण्य, अश्रु, स्वरभेद आदि की व्यभिचारी या संचारी भाव के रूप में परिगणित किया है।

## उदाहरण
* हम कहीं *करुण* होते हैं और कहीं क्रूर होते हैं।
* रावण के शव पर मन्दोदरी *करुण* क्रन्दन करने लगी।
* द्रौपदी की *करुण* पुकार सुनकर भगवान कृष्ण दौड़ते हुये आये।
* संकल्प आत्मा का बल है और प्रार्थना आत्मा की *करुण* पुकार।
* मधुशाला की रूबाइयां, असंख्य दुख सहे चुके एक नौजवान के हृदय से निकली *करुण* पुकार थी।
**मणि खोये भुजंग - सी जननी ,*   *फन - सा पटक रही थी शीश ,*   *अन्धी आज बनाकर मुझको ,*   *क्या न्याय किया तुमने जगदीश ?*
**मीरा के पदों में श्रीकृष्ण के वियोग में उनकी करुणा स्पष्ट रूप से व्यक्त होती है।*

## मूल
* करुण मूलतः संस्कृत का शब्द है।
## अन्य अर्थ
* सहानुभूति
* दयालुता

## संबंधित शब्द
* करुणा
* करुणाकर
* करुणानिधान
* करुणासागर
* कारुणिक

### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
करुणा

**करुणा** किसी अन्य की पीड़ा को महसूस कर उसकी सहायता की इच्छा उत्पन्न होने की भावना है। करूणा स्नेहपूर्वक किया गया उपकार है।

श्रेणी:शब्दार्थ
श्रेणी:भावनाएँ
घनिष्ठ

**घनिष्ठ** का अर्थ होता है अन्तरंग।

## उदाहरण
* भारत और अमेरिका के बीच संबंध पहले से कहीं ज्यादा *घनिष्ठ* हो गए हैं।
* भारत पाकिस्तान के बीच *घनिष्ठ* सम्बंध हो जाना दोनों ही देशों के लिये उत्तम है। 
## मूल

## अन्य अर्थ
* दृढ़ संसर्ग
* सुपरिचय
* अति मित्रता
* मेलजोल
* दोस्ती 

## संबंधित शब्द
* घनिष्ठता
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
घनिष्ठता

**घनिष्ठता** शब्द का प्रयोग एक दूसरे के प्रति गहरे जुड़ाव होने के भाव की अभिव्यक्ति के लिये किया जाता है।

## उदाहरण
* आश्चर्य की बात नहीं कि भारत और पाकिस्तान में *घनिष्ठता* हो जाये।
* पड़ोसी की पड़ोसी से *घनिष्ठता* होना अच्छी बात है।
* मैथिलीशरण गुप्त जी और पदुमलाल पुन्नालाल बख्शी जी में अच्छी *घनिष्ठता* थी।
## मूल

## अन्य अर्थ
* अंतरंगता
* आत्मीयता
* जुड़ाव
* सामीप्य
* समीपता
* नजदीकी
## संबंधित शब्द
* घनिष्ठ
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
आसक्त

**आसक्त** शब्द का प्रयोग किसी के प्रति आसक्ति का भाव प्रकट करने के लिये किया जाता है।

## उदाहरण
* कृष्ण की रति के समान सुन्दर भार्यायें भी उन्हें भोगों में *आसक्त* न कर सकीं।
* तुलसीदास अपनी पत्नी रत्नावली के प्रति पूर्ण रूप से *आसक्त* थे।
* स्त्री पर जो *आसक्त* हैं उनको धर्म की प्राप्ति नहीं हो पाती।

## मूल
* आसक्त मूलतः संस्कृत का शब्द है।
## अन्य अर्थ
* अनुरक्त

## संबंधित शब्द
* आसक्ति
### हिंदी में
* 

### अन्य भारतीय भाषाओं में निकटतम शब्द

श्रेणी:शब्दार्थ
आसक्ति

**आसक्ति** का अर्थ है किसी वस्तु के प्रति विशेष रुचि होना।

“किसी विषय के प्रति इतना डूब जाना कि उसी विषय का चिंतन करना,
उसी के प्रति कामनायें करना और यदि कामनाओं में बाधा आयें तो क्रोध का तत्क्षण आगमन हों जाना”
उस विषय के प्रति आसक्ति का सूचक है ।

“विषय:- व्यक्ति,वस्तु,स्थान,गुण,भाव आदि”

तथ्य:- 
१.मन जिस विषय का चिंतन करता है तत्क्षण विषयाकार हो जाता हैं!
२. फिर विषयाकार मन से बार-बार उसी विषय का चिंतन होता हैं!
३. बार-बार चिंतन होने से मनुष्य का उस विषय में आसक्ति और मोह उत्पन्न हो जाता हैं!
४. आसक्ति से कामनाओं का जन्म होता हैं!
५. कामनाओं में विघ्न पड़ने पर क्रोध की उत्पत्ति होती हैं!
६. क्रोध से अविवेक और मूढ़भाव का जन्म होता हैं!
७. अविवेक से स्मरणशक्ति भ्रमित होती हैं!
८. स्मरणशक्ति भ्रमित होने से बुद्धि का नाश होता है!
९. बुद्धि का नाश होने से व्यक्ति अपने श्रेय साधन से गिर जाता है!

उपाय :-
१. व्यर्थ चेष्टाओं से बचे!
२. अनुभव करे कि केवल आत्मा ही परम सत्य और ईश्वर स्वरूप हैं उसमें अनंत,असीम,अरिक्त आनंद का पुँज़ हैं बाक़ी सब विषय मिथ्या है 
३.और मिथ्या विषयों में डूबा नहीं जाता ।

## उदाहरण
* चिन्ता का मूल *आसक्ति* है। 
* *आसक्ति* के कारण हम विषयों के अधीन हो जाते हैं।
* ऋषि-मुनियों या संत-संन्यासियों की सांसारिक पदार्थों में *आसक्ति* नहीं होती। 
* राम सम्राट के बेटे हैं, किन्तु महल-अटारी से उन्हें कोई *आसक्ति* नहीं।
* जो मूर्ख मनुष्य सुन्दर रूप के प्रति तीव्र *आसक्ति* रखता है, वह अकाल में ही नष्ट हो जाता है।
## मूल
* आसक्ति मूलतः संस्कृत का शब्द है।
## अन्य अर्थ
* लगाव
* चाह
* स्नेह
* प्रेम
* अनुरक्ति
* मोह
* आसंग
* अनुराग
* प्रेम 

## संबंधित शब्द
* आसक्त
* अनासक्ति
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
विरक्ति

**विरक्ति** का अर्थ है किसी वस्तु विशेष में रुचि न रह जाना।

## उदाहरण
* रत्नावली के उपदेश ने तुलसीदास की आसक्ति को *विरक्ति* में परिणित कर दिया।
* क्रौंच-वध की घटना से रत्नाकर को दस्युकर्म से *विरक्ति* हो गई।
* ब्रह्मचर्य के पालन के लिये विषय-भोग के प्रति *विरक्ति* आनी चाहिये।
* आत्मबल की कमी *विरक्ति* का कारण बन जाती है।
* शमशान की *विरक्ति* को वास्तविक *विरक्ति* नहीं कहा जा सकता।

## मूल
* विरक्ति मूलतः संस्कृत शब्द है।

## अन्य अर्थ
* वैराग्य
* विराग
* उदासीनता
* ऊबना
* स्नेहनिवृत्ति
* मन फिराव
* बेपरवाही
* उपेक्षा

## संबंधित शब्द
* विरक्त
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
अनुरक्त

**अनुरक्त** का अर्थ होता है मोहित।

## उदाहरण
* गोपियाँ श्याम के वंशी के धुन पर *अनुरक्त* रहती थीं।
* देश के प्रति *अनुरक्त* होकर भगतसिंह ने अपने जीवन का बलिदान कर दिया।
* हिमालय की पुत्री पार्वती ने महादेव पर *अनुरक्त* होकर उन्हें प्राप्त करने के लिये अखण्ड तपस्या की।
## मूल
* अनुरक्त मूलतः संस्कृत का शब्द है।

## अन्य अर्थ
* मोहित
* मुग्ध
* मंत्रमुग्ध
* आसक्त
* प्रेम में बंधा हुआ

## संबंधित शब्द
* अनुरक्ति

### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
प्रणय

**प्रणय** का अर्थ होता है प्रेम।

## उदाहरण
* राम और लक्ष्मण दोनों ने ही शूर्पनखा के **प्रणय** निवेदन को ठुकरा दिया।
* कृष्ण और गोपियों का **प्रणय** आत्मिक था न कि शारीरिक।
* दुष्यन्त और शकुन्तला गन्धर्व विवाह करके **प्रणय** सूत्र में बँध गये।

## मूल
* प्रणय मूलतः संस्कृत का शब्द है।

## अन्य अर्थ
* प्रेम
* प्रीति
* उल्फ़त (उर्दू)

## संबंधित शब्द
* प्रणय निवेदन
* प्रणय सूत्र
* प्रणय सम्बंध
### हिंदी में
*
### अन्य भारतीय भाषाओं में निकटतम शब्द

श्रेणी:शब्दार्थ
नयन

**नयन** का अर्थ होता है आँख।

## उदाहरण
* सीता के स्मरण से राम के *नयन* सजल हो गये।
* भूषन बनमाला *नयन* बिसाला सोभासिंधु खरारी॥ (रामचरितमानस - बालकाण्ड)
* कह सुग्रीव *नयन* भरि बारी। (रामचरितमानस - किष्किन्धाकाण्ड)
## मूल
## अन्य अर्थ
* चक्षु
* नेत्र
* लोचन
* नेत्र
* नयना
* नैन
* नैना
* नज़र (उर्दू)

## संबंधित शब्द
### हिंदी में
*
### अन्य भारतीय भाषाओं में निकटतम शब्द

श्रेणी:शब्दार्थ
तारक

*यह शब्द [[हिन्दी|हिंदी]] में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।*
   तारक पालीवाल जी

## मूल ==1 hindi me Kanak matlb sona hota hai   2  Kanak   matalab bang se hai

## अन्य अर्थ

## संबंधित शब्द
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
रजनी

**रजनी** का अर्थ होता है रात।

स्त्रीवाचक सुन्दर शब्द होने के कारण लोग अपनी कन्या का नाम भी रजनी रख देते हैं। रजनी शब्द का अर्थ रात होता हैं रजनी नाम की राशि तुला होती समानता को दर्शाता हे मतलब दिन के बाद रात ओर रात के बाद दिन जो कि एक समानता को संदर्भित करता हे ।।जैसे दिन ओर रात में समानता हे कहने का अर्थ हे कि दिन के बाद रात होगी रात के बाद दिन होगा।।।।

## उदाहरण
* *रजनी* बीती भोर भयो है घर घर खुले किवारे। (मीराबाई)
* *रजनी* की सूनी घडियों को किन-किन से आबाद करूं मैं! (हरिवंशराय बच्चन)

## मूल
* रजनी मूलतः संस्कृत का शब्द है।

## अन्य अर्थ
* रात
* रात्रि
* निशा

## संबंधित शब्द
* रजनीश
* रजनीकर
* रजनीकान्त
* रजनीचर

### हिंदी में

### अन्य भारतीय भाषाओं में निकटतम शब्द

श्रेणी:शब्दार्थ
अनुराग

**अनुराग** शब्द का प्रयोग प्रेम की गहरी भावना को दर्शाने के लिये किया जाता है। प्रेमी और प्रेयसी के प्रेम के भाव को प्रकट करने के लिये भी इस शब्द का प्रयोग किया जाता है।

## उदाहरण
* परमब्रह्म के प्रति *अनुराग* एक दुर्लभ वस्तु है।
* तुलसीदास जी के पत्नी रत्नावली के प्रति अति *अनुराग* की परिणति वैराग्य में हुई।

## मूल
* अनुराग मूलतः संस्कृत का शब्द है। राग शब्द में अनु उपसर्ग लगाकर इसकी व्युतपत्ति हुई है।

## अन्य अर्थ
* प्रेम
* आसक्ति
* राग
* प्यार

## संबंधित शब्द
* अनुरागी
* अनुरागिनी

### हिंदी में
* 
### अन्य भारतीय भाषाओं में निकटतम शब्द
## ये भी देखें
अंतरंग
## सन्दर्भ

श्रेणी:शब्दार्थ
अधर

**अधर** सिके नज़र

अर्थ होते हैं - 
(1) होठ और 
(2) बीच में लटकना।

## उदाहरण
* विद्रुम से अरुण *अधर* बोलत मुख मधुर मधुर (तुलसीदास)
* हरित कूल युग मधुर *अधर* थे (जयशंकर प्रसाद)
* स्वर्ग से गिरते हुए त्रिशंकु को ऋषि विश्वामित्र ने *अधर* में ही रोक लिया। यहां अधर का दूसरा अर्थ प्रयुक्त हुआ है।

## मूल
अधर संस्कृत मूल का शब्द है।
## अन्य अर्थ
## संबंधित शब्द
### हिंदी में
* ओष्ठ
* होठ
* लब(उर्दू)
### अन्य भारतीय भाषाओं में निकटतम शब्द
* मैथिली - ठोर

अधर
विस्मय

**विस्मय** का अर्थ होता है आश्चर्य।

## उदाहरण
* इंटरनेट पर हिंदी अब विस्मय का विषय नहीं रहा।

## मूल
* आश्चर्य
* त'अज्जुब (उर्दू)
## अन्य अर्थ

## संबंधित शब्द
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
विस्मित

विस्मित का अर्थ होता है आश्चर्यचकित।

## उदाहरण
* अभी भी ऐसे अनेक लोग हैं जो वेब पर हिंदी देखकर *विस्मित* हो जाते हैं।

## मूल

## अन्य अर्थ

## संबंधित शब्द
* विस्मय
* आश्चर्य
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
साकी

मयखाने (मधुशाला) में शराब पिलाने का काम करने वाले/वाली को **साकी** कहते हैं। कई ग़जलों और नज्मों में इसका जिक्र किया गया है , मसलन जगजीत जी द्वारा गायी गयी ग़जल "ढल गया आफताब ऐ साकी" में और "जवाँ है रात **साकिया** शराब ला शराब ला " || कवि हरिवंशराय बच्चन की "मधुशाला" में "साकी" शब्द का जिक्र कई बार देखने को मिलता है ।
कई शायरों ने "साकी" को, स्त्री रूप में कल्पना करके उसकी सुन्दरता को मय (शराब) के साथ अपनी रचनाओं में जगह दी है | 
मसलन एक नज्म है," आँख को ज़ाम समझ बैठा था , अन्जाने में.., **साकिया** होश कहाँ था तेरे दीवाने में..!!"

## उदाहरण
* *साकी* बन आती है प्रातः जब अरुणा ऊषा बाला
* *साकी* शराब पीने दे मस्जिद में बैठकर, या वो जगह बतादे जहाँ पर ख़ुदा न हो।
* ढल गया आफताब(सूर्य) ऐ "साकी" , ला पिला दे शराब ऐ "साकी"
या सुराही लगा मेरे मुँह से , या उलट दे नकाब ऐ "साकी"

## मूल
* साकी मूलतः उर्दू का शब्द है।
## अन्य अर्थ
सराकली

## संबंधित शब्द
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
मधुमय

**मधुमय** का शाब्दिक अर्थ होता है शहदयुक्त। 
मिठास के भाव दर्शाने के लिये मधुमय शब्द का प्रयोग किया जाता है। मधु का एक अर्थ मदिरा होने के कारण नशीलापन का भाव दर्शाने के लिये भी मधुमय का प्रयोग किया जाता है। 

## उदाहरण
* अरुण *मधुमय* देश हमारा। (जयशंकर प्रसाद)
* व्यर्थ सुखा डाली जीवन की उसने *मधुमय* मधुशाला (हरिवंशराय बच्चन - मधुशाला)

## मूल
* मधुमय संस्कृत मूल का शब्द है।
## अन्य अर्थ
* मीठा
* नशीला
* मदिर
* शहदयुक्त

## संबंधित शब्द
### हिंदी में
*
### अन्य भारतीय भाषाओं में निकटतम शब्द

श्रेणी:शब्दार्थ
मधुर

**मधुर** का अर्थ होता है शहद की तरह मीठा।

## उदाहरण
* *मधुर* वाणी सबको मोह लेती है।
* पति-पत्नी का रिश्ता काफी *मधुर* होता है।
* *मधुर* व्यव्हार अचानक कठोर हो गया। 
* खाहिं *मधुर* फल बटप हलावहिं। (रामचरितमानस - सुन्दरकाण्ड)

## मूल
मधु शब्द से मधुर की उत्पत्ति हुई है।

## अन्य अर्थ
* शहद जैसा मीठा

## संबंधित शब्द
* मधुरता
* मधुरिमा

### हिंदी में
*
### अन्य भारतीय भाषाओं में निकटतम शब्द

श्रेणी:शब्दार्थ
प्रियतम

**प्रियतम** शब्द *प्रिय* शब्द में *तम* प्रत्यय लगा कर बनाया गया है। प्रिय का अर्थ होता है प्यारा अर्थात् जिसे हम चाहते हैं। इसमें *तर* प्रत्यय लगाने पर प्रियतर बनता जिसका अर्थ है प्रिय से भी अधिक प्रिय और इसमें *तम* प्रत्यय लगाने से बनता है प्रियतम जिसका अर्थ होता है सबसे अधिक प्रिय।

साधारणतः प्रियतम शब्द का प्रयोग प्रेमी या पति के लिये होता है।

## उदाहरण
* उद्धव ने विदुर को बताया कि हमारे *प्रियतम* भगवान श्रीकृष्णचन्द्र स्वधाम चले गये।
* अशोक वाटिका में रहते हुये सीता जी का ध्यान सदैव अपने *प्रियतम* राम के प्रति बना रहता था।
* महादेवी वर्मा जी ने अपनी एक कविता में अपने और अपने *प्रियतम* के बीच की गहराई के बारे मे लिखा है।
* अतिथि पूज्य *प्रियतम* पुरारि के। (रामचरितमानस - बालकाण्ड)
* *प्रियतम*, अपने ही हाथों से आज पिलाऊँगा प्याला। (मधुशाला - हरिवंशराय बच्चन)

## मूल
Chetyalaureate

## अन्य अर्थ
* प्रियवर
* प्राणेश्वर
* प्यारे
## संबंधित शब्द
### हिंदी में
*
### अन्य भारतीय भाषाओं में निकटतम शब्द

श्रेणी:शब्दार्थ
अंकुरण

thumb|right|जैविक मिश्रित अंकुरित दाने
thumb|right|अंकुरित मूँग

कच्चा या पकाकर खाने के लिये बीजों से छोटे-छोटे पौधे जन्माना **अंकुरण** कहलाता है। अंकुरण द्वारा किसी भी ऋतु में सलाद प्राप्त की जा सकती है। इसके अलावा अंकुरण घर पर या औद्योगिक रूप से किया जा सकता है। अंकुरित खाद्य पूर्वी एशियाई देशों में प्रमुखता से खाया जाता है। माल्ट बनाने के लिये जौ का बड़े पैमाने पर अंकुरण किया जाता है।

## अंकुरण (Germination) :-
                  सामान्यत: आप लोग देखे होंगे जब एक **बीज** को नमी युक्त मिट्टी में दबा दिया जाता है तो कुछ दिन बाद उसमें से एक नन्हा छोटा पौधा (Seedling) 🌱 निकलने लगता है। इसी प्रक्रिया को ही **अंकुरण** कहा जाता है। बीज के अंदर भ्रूण (Embryo) व खाद्य पदार्थ (Food Material) पाया जाता है तथा बीज बाह्य आवरण (Seed Coat) से ढका होता है। अगर बीज का भ्रूण जीवित हो व उसे अनुकूल परिस्थिति मिल जाये व बीज का बीज आवरण टूट जाये तो बीज आसानी से अंकुरित हो सकता है।

### अंकुरण की परिभाषा :-
                 "एक बीज भ्रूण (Seed Embryo) का जो अनुकूल परिस्थितियों में एक सामान्य पौधा में परिवर्तन में समर्थ हो या बीज से एक नन्हे पौधे का बाहर निकलना एवं बढ़ना ही **अंकुरण** कहलाता है। "

**यहां अनुकूल परिस्थिति का अर्थ है -** बीज के अंकुरण के लिए उपयुक्त वातावरण जैसे - उपजाऊ मिट्टी, उपयुक्त नमी, उपयुक्त ताप, व बीज की आंतरिक स्वास्थ्य। 

### अंकुरण के प्रकार -

### Types of Germination -
                 मुख्य रूप से **बीज का अंकुरण दो प्रकार का** होता है पहला **ऊपरीभूमिक अंकुरण (Epigeal Germination) व दूसरा अधोभूमिक अंकुरण (Hypogeal Germination)** , इसके अलावा भी एक और अंकुरण का प्रकार होता है जिसे **जरायुज अंकुरण (Viviparous Germination) कहते हैं ।Reed More [https://www.agrifieldea.com/2021/10/germination-of-seed-meaning-definition.html?m=1]**

## उदाहरण
* अच्छी सोच एक *अंकुर* के समान है। 
* गेहूँ और जौ के *अंकुर* जब धरती से फूटते हैं तब उन्हें सूई फूटना कहते हैं।
* खुले में रखे हुए प्याज और आलू में *अंकुर* फूटने लगते हैं।
* बन्जर भूमि में *अंकुर* नहीं फूटता।
* प्रसिद्ध फिल्म निर्देशक श्याम बेनेगल की एक फिल्म का नाम *अंकुर* है।

## अन्य अर्थ
उगना, अँखुआ, कली, नुकीला भाग, पोधे का आरंिभक रूप।

## इन्हें भी देखें
*कच्चा भोजन

## बाहरी कड़ियाँ
* सुपर फूड जैसा है अंकुरित भोजन (प्रभासाक्षी)
* स्प्राउट फूड : सेहत भी, स्वाद भी (वेबदुनिया)
* फास्ट फूड छोड़कर अंकुरित अनाज खाएं, लाभ जल्द दिखेगा (प्रभासाक्षी)
* '''बीज अंकुरण, अंकुरण के प्रकार व अंकुरण को प्रभावित करने वाले कारक''' (Agrifieldea)

श्रेणी:शब्दार्थ
विरल

**विरल** का अर्थ होता है कम घनत्व वाला।

## उदाहरण
* यद्यपि जल *विरल* होता है पर उससे निर्मित हिम सघन होता है।
* छत्तीसगढ़ के बस्तर क्षेत्र में वन सघन हैं और आबादी *विरल*।
* मंगल ग्रह का वायुमण्डल अत्यन्त *विरल* है।
## मूल

## अन्य अर्थ
* अल्प
* कम फैला हुआ
* पतला

## संबंधित शब्द
### हिंदी में
* 
दुर्लभ ,

श्रेणी:शब्दार्थ
मलय

**मलय** का अर्थ होता है सफेद चन्दन का वृक्ष। मलय एक भाषा का भी नाम है।

## शब्द एवं अर्थ-परिचय
'मलय' शब्द का सर्वाधिक प्रयोग 'मलय पर्वत' के अर्थ में होता है जोएक पर्वत शृंखला का नाम है, जहाँ चन्दन के वृक्ष बहुतायत से पाये जाते हैं। इस पर्वत से संसर्ग के कारण चन्दन के वृक्ष का नाम भी 'मलय' के रूप में प्रसिद्ध हो गया है। रामचरितमानस में 'मलय' शब्द का दो स्थलों पर प्रयोग हुआ है। एक जगह 'मलय पर्वत' के अर्थ में और दूसरी जगह चंदन के वृक्ष अथवा चंदन की लकड़ी के अर्थ में । इसके अतिरिक्त मलय पर्वत शृंखला के आसपास का, विशेषतः पूर्वी क्षेत्र का प्रदेश, जो मलाबार के नाम से प्रसिद्ध है, उसका भी उल्लेख 'मलय' के नाम से मिलता है।

'मलय' ऑस्ट्रिक परिवार की एक भाषा का भी नाम है। इसका क्षेत्र मलय प्रायद्वीप, सुमात्रा, बोर्नियो, जावा तथा इसके आसपास के द्वीप हैं। भाषाविज्ञान में इसे 'इंडोनेशियन परिवार' में भी रखा गया है।

## उदाहरण
* काटइ परसु *मलय* सुनु भाई। निज गुन देइ सुगंध बसाई।। (रामचरितमानस - उत्तरकाण्ड)
* *मलय* समीर सोहावन छाया। जेठ जाड़ लागे तेहि माहां।। (मलिक मोहम्मद जायसी)
* वह *मलय* भाषी जनता है।
*कहता दिगंत से मलय पवन, प्राची की लाज भरी चितवन (जयशंकर प्रसाद)
*सत्य और सुंदरता के अविरल संघों से— स्याम, ब्रह्म, जापान, चीन, गांधार, मलय तक, (गिरिजाकुमार माथुर)

## सन्दर्भ

## बाहरी कड़ियाँ

श्रेणी:शब्दार्थ
बेसुध

**बेसुध** का अर्थ होता है अचेत।

## उदाहरण
* कवियों के तरन्नुम ने समय को ऐसा बांधा कि लोग *बेसुध* होने लगे।

## मूल
## अन्य अर्थ
* अचेत
* बेहोश
* भ्रांतचित्त

## संबंधित शब्द
### हिंदी में
*
### अन्य भारतीय भाषाओं में निकटतम शब्द

श्रेणी:शब्दार्थ
रजत

यह उल्लेख हो सकते हैं:
*रजत (धातु) का अर्थ है, चाँदी।
*रजत टोकस
*रजत गुप्ता
*रजत जयंती
*रजत शर्मा
*रजत बेदी
*रजत कपूर
*रजत पदक
*रजत जलप्रपात
*रजत अरोड़ा
*रजत चौहान
*रजत भाटिया
*रजत पट
रहस्य

रहस्य का अर्थ होता है राज़।

## उदाहरण
* प्रकृति के अनेकों रहस्य अब तक सुलझ नहीं पाये है।
* नेताजी सुभाषचंद्र बोस की मृत्यु का रहस्य जानने के लिए जस्टिस मुखर्जी आयोग का गठन किया गया।
* सर आर्थर कॉनन डायल ने अनेक रहस्य कथाओं की रचना की है।
* आपके द्वारा दी गई जानकारी को रहस्य रखा जायेगा।

## मूल

## अन्य अर्थ
* गोपनीय
* राज़

## संबंधित शब्द
* रहस्यमय
* रहस्यमयी
* रहस्योद्घाटन
* राज
### हिंदी में
* 
### अन्य भारतीय भाषाओं में निकटतम शब्द

श्रेणी:शब्दार्थ
*
असीम

**असीम** एक भारतीय पुल्लिंग नाम हेैं, जिसका अर्थ है "अनंत"। 

## उल्लेखनीय लोग

* असीम अरुण (जन्म 1970), भारतीय राजनेता
* असीम कुमार सरकार (जन्म 1960), भारतीय राजनेता और लोक गायक
* असीम गोप, बांग्लादेशी फ़ील्ड हॉकी खिलाड़ी
* असीम गोयल (जन्म 1979), भारतीय राजनेता
* असीम घोष (जन्म 1947), भारतीय-कनाडाई अभियंता
* असीम दत्तरॉय (जन्म 1955), भारतीय-अमेरिकी चिकित्सा वैज्ञानिक
* असीम दासगुप्ता (जन्म 1945), भारतीय अर्थशास्त्री और राजनेता
* असीम परेरा (जन्म 1960), ब्राज़ीली कलाकार
* असीम बसु (जन्म 1935), भारतीय कलाकार
* असीम बत्रा, अमेरिकी दूरदर्शन निर्देशक, निर्माता और अभिनेत्री
* असीम बाला (जन्म 1941), भारतीय राजनेता
* असीम मर्चेंट, भारतीय अभिनेता
* असीम मल्होत्रा (जन्म 1977), ब्रिटिश हृदयशास्त्री
* असीम मिश्रा, भारतीय छायाकार 
* असीम मुखोपाध्याय (1929 – 2013), भारतीय पर्वतारोही
* असीम शाह, नेपाली राजनेता
* असीम शुक्ला, अमेरिकी प्राध्यापक
* असीम त्रिवेदी (जन्म 1987), भारतीय कार्टूनिस्ट

## सन्दर्भ

श्रेणी:हिन्दू नाम
श्रेणी:भारतीय नाम
श्रेणी:भारतीय पुल्लिंग नाम